Edukiak

# Segurtasuna

Dokumentuak gordetzeko, web konexioetarako eta makroak dituzten dokumentuak irekitzeko segurtasun-aukerak definitzen ditu.

Komando hau erabiltzeko...

Aukeratu LibreOffice - HobespenakTresnak - Aukerak - LibreOffice - Segurtasuna.

Zenbait aukera ezin dira berrezarri, behin editatuak izan ondoren. Editatu berriro eskuz, edo egin klik Utzi aukeran eta ireki berriro Aukerak elkarrizketa-koadroa.

## Segurtasuneko aukerak eta abisuak

'Segurtasuneko aukerak eta abisuak' elkarrizketa-koadroa irekitzen du.

## Web konexioen pasahitzak

Pasahitz maisu bat sar dezakezu, erabiltzaile-izena eta pasahitza eskatzen duten guneetan erraz sartu ahal izateko.

### Gorde pasahitza betirako web konexioentzako

Gaituta badago, LibreOffice aplikazioak modu seguruan biltegiratuko ditu web-zerbitzarietako fitxategiak atzitzeko erabiltzen dituzun pasahitz guztiak. Zerrendako pasahitzak atzitzeko, pasahitz maisua sartu beharko duzu.

Konfigurazio zaharrek ahul zifratutako pasahitzak eduki ditzakete. Kasu horretan, informazio-barra bat erakutsiko da aplikazioa abiarazten denean, pasahitz nagusia berriro sartu dadin eskatzeko eta, horrela, haiek zifratze sendoagoarekin gordetzeko.

### Pasahitz maisu bidez babestua (gomendatua)

Markatu, konexio guztietako pasahitzak pasahitz maisu baten bidez babestu nahi badituzu.

### Pasahitz maisua

'Sartu pasahitz maisua' elkarrizketa-koadroa irekitzen du.

### Konexioak

Pasahitz maisua eskatzen du. Pasahitz maisua zuzena bada, 'Gordetako web konexioa' informazio-koadroa erakusten du.

'Gordetako web-konexioaren informazioa' elkarrizketa-koadroak aurrez sartu dituzun webguneen eta erabiltzaile-izenen zerrenda bat erakusten du. Edozein sarrera hauta dezakezu, eta zerrendatik kendu. Hautatutako sarreraren pasahitza ikus dezakezu.

## Makro-segurtasuna

Doitu segurtasun-maila makroak exekutatzeko eta zehaztu makro-egile fidagarriak.

### Makro-segurtasuna

Makroen segurtasuna elkarrizketa-koadroa irekitzen du.

## Ziurtagiriaren bide-izena

Instalatutako gako-biltegien arteko bat aukeratzea ahalbidetzen du, ODF dokumentuak sinatzean edo PDF sinatuak esportatzean erabiliak izan daitezen. (Network Security Services NSS erabiltzen duten sistemetan soilik.)

### Ziurtagiria

Ziurtagiriaren bide-izena elkarrizketa-koadroa irekitzen du.

## Denbora Zigilatzeko Agintaritza

Denbora Zigilatzeko Agintaritzek (TSA) digitalki sinatutako denbora-zigiluak sortzen dituzte (RFC 3161), aukeran, sinatutako PDF baten esportazioan erabili daitezkeenak.

Emaguzu laguntza!